
ΕΦΗΜΕΡΙΕ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
31 ΙΟΥΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

718 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του γενικού πολεοδομικού σχεδίου του πολεοδομικού 
συγκροτήματος των Δήμων Βόλου, Ν. Ιωνίας (Ν. Μαγνησίας) 


Χαρακτηρισμός ως διατηρητέου του κτιρίου που βρίσκεται επί της 
οδού Κοζώνη αρ. 2 στην πόλη της Ναύπακτού, φερόμενου ως 
ιδιοκτησία Αικατερίνης Κοσανδιανού, και καθορισμός ειδικών 

όρων και περιορισμών δόμησης. 2 

Καθορισμός χώρου ανέγερσης εκκλησίας στα Καστέλλια, Νομ. Φω¬ 
κίδας. 3 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημιώσεως λόγω ρυμοτομίας στην 

Ν. Ιωνία Αττικής. 4 

Ειδοποίηση της γενομένης καταθέσεως αποζημιώεσως λόγω ρυμο¬ 
τομίας για την διάνοιξη δημοτικής οδού εν Ορχομενώ. 5 

Ειδοποίηση της γενομένης καταθέσεως αποζημιώεσως λόγω ρυμο¬ 
τομίας για την διάνοιξη δημοτικής οδού εν Ορχομενώ. 6 

Ειδοποίηση παρακατάθεσης αποζημίωσης λόγω ανάγκασικής 
απαλλοτρίωσης στο Δήμο Ν. Χαλκηδόνας Αττικής. .'.. 7 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 40464 (1) 


γκροτήματος των Δήμων Βόλου, Ν. Ιωνίας (Ν. Μαγνησίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 


1. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 3. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

3. Το υπ’ αριθ. ΕΠΑ 40/23.2.87 έγγραφο του ΤΠ.ΠΕ προς τους 
αρμόδιους φορείς. 

4. Το γεγονός ότι οι οικείοι δήμοι και φορείς δεν απάντησαν μέχρι σή- 
μερα. 

5. Την υπ’ αριθ. 46/87 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Μαγνησίας, αποφασίζουμε: 

1) Εγκρίνεται η τροποποίηση του γενικού πολεοδομικού σχεδίου του 
πολεοδομικού συγκροτήματος των Δήμων Βόλου και Ν. Ιωνίας, που 


έχει εγκριθεί με την υπ’ αριθ. 52368/2143/29.7.85 απόφαση του 
Υπουργού Χωροταξίας, Οικισμού και Περιβάλλοντος «Έγκριση γε¬ 
νικού πολεοδομικού σχεδίου του πολεοδομικού συγκροτήματος των 
Δήμων Βόλου, Ν. Ιωνίας (Ν. Ιωνία, Μελισσάτικα, Φυτόκο) και των κοι¬ 
νοτήτων Αγριάς, Ανακασιάς (Ανακασιά, Κήπια), Άνω Βόλου (Άνω 
Βόλος, Ιωλκός), Διμηνιού, Άλλης Μεριάς (Άλλη Μεριά, Γορίτσα) και 
Αγ. Ονουφρίου (Μαγνησίας)» (ΦΕΚ 566/Δ) με α) την επέκταση των 
ορίων του γενικού πολεοδομικού σχεδίου με την ένταξη εντός αυτών θυ¬ 
λάκων αυθαιρέτων των βορείων συνοικιών Βόλου, της περιοχής Νεά¬ 
πολης, Δήμου Βόλου των πολεοδομικών ενοτήτων 13 και 14 του 
Δήμου Ν. Ιωνίας, της περιοχής Ν. Παγασών του Δήμου Βόλου και των 
περιοχών Αγίας Παρασκευής και Αγίου Γεωργίου. 

Ως χρήση των παραπάνω περιοχών καθορίζεται η γενική κατοικία, 
όπως οι περιοχές φαίνονται χρωματισμένα με κόκκινη γραμμοσκίαση 
στους χάρτε Π1-11 (1δ), Π1-11(1β), Π1—11 (1γ), Π1-11 (Ια) και 
Π1-11 (2α) σε κλίμακα 1:5.000. 

β) Την αλλαγή χρήσης στην περιοχή Ν. Δέλτα του Δήμου Ν. Ιωνίας 
από βιοτεχνική ζώνη σε χρήση γενικής κατοικίας, όπως η περιοχή φαί¬ 
νεται με πράσινη γραμμοσκίαση στους χάρτες Π1-11(1α, 1γ, 3β, 3δ) 
και 

γ) Την αύξηση σε 0,8 του μέσου συντελεστή δόμησης της πολεοδο- 
μικής ενότητας Ν. Παγασών. 

δ) Αντικαθίσταται η Ζώνη Αστικού Αναδασμού (ΖΑΑ) στην πολεοδο- 
μική ενότητα Ν. Παγασών, με Ζώνη Κανονιστικών Όρων δόμησης 
(ΖΚΟ). 

2) Συνοπτικά αντίτυπα των παραπάνω επτά (7) χαρτών θεωρημένα 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 40464/1987 πράξη του που δημοσιεύονται στην Εφημερίδα 
της Κυβερνήσεως με την απόφαση αυτή. 

3) Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί σ,την 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων, σε συνδυασμό με τις δια¬ 
τάξεις του ν. 1577/85 «Γενικός Οικοδομικός κανονισμός» (ΦΕΚ 
210/Α). 

4) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οίχ. 45351/3293 (2) 

Χαρακτηρισμός ως διατηρητέου του κτιρίου που βρίσκεται επί της οδού 

Κοζώνη αρ. 2 στην πόλη της Ναύπακτού, φερόμενου ως ιδιοκτησία 

Αικατερίνης Κοσανδιανού, και καθορισμός ειδικών όρων και περιο¬ 
ρισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε- 
ριβάλλντος (ΦΕΚ 767/Β) και ειδικότερα το άρθρο 5, όπως τροποποιή¬ 
θηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 15.6.1987 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7). 

4. Την από 24.6.1987 απάντηση της Αικατερίνης Κοσανδιανού, 
αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Κοζώνη αρ. 2 στην πόλη της Ναυπάκτου, φερόμενο ως ιδιοκτησία 
Αικατερίνης Κοσανδιανού, όπως φαίνεται σημειωμένο στο σχετικό πρω¬ 
τότυπο τοπογραφικό διάγραμμα σε κλίμακα 1:2000 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ, αρ. /1987 πράξη του και που συνοπτικό του αντίτυπο δημο¬ 


σιεύεται με την παρούσα απόφαση γιατί πρόκειται για αξιόλογο κτίριο 
με ιδιαίτερο αρχιτεκτονικό και μορφολογικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίυ, εφόσον 
δεν άλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του διατηρητέου κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό, στο εσωτερικό και στον 
περιβάλλοντα χώρο του διατηρητέο κτιρίου, καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 9 Ιουλίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. Π.Π.Ε 2231 (3; 

Καθορισμός χώρου ανέγερσης εκκλησίας στα Καστέλλια, Νομ. Φωκί¬ 
δας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη τις διατάξεις: 

1. Του Ν. 3200/1955 «περί διοικητικής αποκέντρωσης κ.λπ.». 

2. Την υπ’ αριθ. 6/3.4.87 απόφαση του Κοινοτικού Συμβουλίου Κα- 
στελλίων. 

3. Το υπ’ αριθμ. 2/9.6.86 Πρακτικό της Ιεράς Μητρόπολης Φωκί¬ 
δας. 

4. Το από Ιανουάριο 1987 τοπογραφικό διάγραμμα του Πολιτικού 
Μηχ/ικού Παν. Λέζα όπως θεωρήθηεκ από το Τμήμα Πολεοδο¬ 


μίας. 

5. Το υπ’ αριθ. 6/18.6.87 (θέμα 2ο) Πρακτικό του ΣΥ.Π.Ε.ΧΩ.- 
Δ.Ε., αποφασίζουμε: 

Καθορίζουμε ως χώρο ανέγερσης Ιερού Ναού Αγίου Νεκταρίου την 
υπό στοιχεία Α, Β, Γ, Δ, Ε ιδιοκτησίας της Εκκλησίας της Ευαγγελί¬ 
στριας στα Καστέλλια όπως φαίνεται στο από Ιανουάριου 1987 τοπο¬ 
γραφικό διάγραμμα του Μηχ. Λέζα Παν. 

Η απόφαση αυτή να δημοαιευθεί στην Εφημερίδα της Κυβερνή- 
σεως. 

Άμφισσα, 19 Ιουνίου 1987 
Ο Νομάρχης 
ΛΑΜΠΡΟΣ ΤΣΙΚΑΣ 

2Μ0. 


ΑΝΑΚΟΙΝΩΣΕΙΣ 

Αριθ. 5450 (4) 

Ειδοποίηση παρακατάθεσης αποζημιώσεως λόγω ρυμοτομίας στην Ν. 
Ιωνία Αττικής. 

Ο ΔΗΜΑΡΧΟΣ Ν. ΙΩΝΙΑΣ ΑΤΤΙΚΗΣ 
Ο Δήμαρχος Ν. Ιωνίας γνωστοποιεί ότι με το υπ’ αριθ. 867918/87 
γραμμάτιο συστάσεως παρακαταθήκης ποσού δρχ. 4.704.910 του Τα¬ 
μείου Παρακαταθηκών και Δανείων ο Δήμος κατέθεσε την αποζημίωση 
για τις ρυμοτομοϋμενες με την υπ’ αριθ. 292/67 πράξη αναλογισμού 
Π.Γ.Α. ιδιοκτησίες, που καθορίστηκε με την υπ’ αριθ. 952/86 από¬ 
φαση τοιυ Μονομ. Πρωτ. Αθηνών για την διάνοιξη της οδού Ελευθ. Βε- 
νιζέλου που θα αποδοθή εις τους αναγνωρισθησομένους με δικαστ. από¬ 
φαση δικαιούχους. 

Ν. Ιωνία, 16 Ιουλίου 1987 
Ο Δήμαρχος 
Η. ΓΚΟΤΣΗΣ 

-♦- 

(5) 

Ειδοποίηση της γενομένης καταθέσεως αποζημιώσεως λόγω ρυμοτο- 
, μίας για την διάνοιξη δημοτικής οδού εν Ορχομενώ. 

Λαβόντες υπόψιν τας διατάξεις των άρθρων 7 και 18 του Ν.Δ. 797/ 
1974 φέρομεν εις γνώσιν παντός κεκτημένου ή αξιούντος δικαιώματα 
κυριότητος επί του εν Λεβαδεία ακινήτου του απαλλοτριωθέντος δυ¬ 
νάμει της υπ’ αριθ. 27/1982 Πράξεως Αναλογισμού αποζημιώσεως 
λόγω ρυμοτομίας του Πολεοδομικού Γραφείου Λεβαδείας, εμφαινο- 
μένου στην πράξη αυτή υπ’ αριθ. ένα (1) και υπό στοιχεία α, β, γ, Β, ι, θ, 
η, ζ, ε, α εκτάσεως τ.μ. 17,03 ως και των τυχόν επί του ακινήτου 
τούτου εγγεγραμένων ενυποθήκων ή χατααχόντων δανειστών ή τρίτων 
εν γένει διεκδικητών, ότι η δια της υπ’ αριθ. 25/1986 αποφάσεως του 
Μονομελούς Πρωτοδικείου Λεβαδείας, καθορισθείσα προσωρινώς απο- 
ζημίωσις του άνω οικινήτου, βαρύνουσα τον Ιωάννη Γ. Παλούκα και τη 
σύζυγό του Αελούδα κατετέθη στο Γραφείο Παρακαταθηκών Λεβα¬ 
δείας, εκδοθέντος του υπ’ αριθ. 18309/1987 γραμματίου συστάσεως 
παρακαταθήκης συνολικού ποσού δραχμών εκατόν δύο χιλιάδων 
εκατόν ογδόντα (102.180) και κατετέθη στον Συμβολαιογράφο Λειβα¬ 
διάς Χρυσαφούλα Γ. Κρόκου, δυνάμει της υπ’ αριθ. 18774/1987 πρά- 
ξεώς της. 

Η παρούσα να δημοσιευθεί στην Εφημερίδα της Κυβερνήσεως. 

Λειβαδιά, 6 Ιουνίου 1987 

Ο Πληρεξούσιος Δικηγόρος 
Α. Γ. ΠΑΠΑΝΤΩΝΙΟΪ 

(Αριθ. Διπλ. Δημ. Ταμ. Αθ. 9524780/20.7.87) 

-φ- 

( 6 ) 

Ειδοποίηση της γενομένης καταθέσεως αποζημιώεσως λόγω ρυμοτο¬ 
μίας για την διάνοιξη δημοτικής οδού εν Ορχομενώ. 

Λαβόντες υπόψιν τας διατάξεις των άρθρων 7 και 18 του Ν.Δ. 797/ 
1974 φέρομεν εις γνώσιν παντός κεκτημένου ή αξιούντος δικαιώματα 


κυριότητος επί του εν Λεβαδεία ακινήτου του απαλλοτριωθέντος δυ¬ 
νάμει της υπ’ αριθ. 27/1981 Πράξεως Αναλογισμού αποζημιώσεως 
λόγω ρυμοτομίας του Πολεοδομικού Γραφείου Λεβαδείας, εμφαινο- 
μένου στην πράξη αυτή υπ’ αριθ. ένα (1) και υπό στοιχεία ι, Α, δ, λ, η, θ, 
ι εκτάσεως τ.μ. 4,18 ως και των τυχόν επί του ακινήτου τούτου εγγε¬ 
γραμένων ενυποθήκων ή κατασχόντων δανειστών ή τρίτων εν γένει 
διεκδικητών, ότι η δια της υπ’ αριθ. 25/1986 αποφάσεως του Μονομε¬ 
λούς Πρωτοδικείου Λεβαδείας, καθορισθείσα προσωρινώς αποζημίωσις 
του άνω ακινήτου, βαρύνουσα τον Νικόλαον Σ. Παφύλαν, κάτοικου Λε¬ 
βαδείας κατετέθη στο Γραφείο Παρακαταθηκών Λεβαδείας, εκδοθέντος 
του υπ’ αριθ. 18312/1987 γραμματίου συστάσεως παρακαταθήκης 
συνολικού ποσού δραχμών είκοσι πέντε χιλιάδων ογδόνα (25.080) οι 
οποίες κατετέθησαν υπό του Ιωάννου Παλούκα και της συζύγου του Λε- 
λούδας και κατετέθη στον Συμβολαιογράφο Λειβαδιάς Χρυσαφούλα Γ. 
Κρίκου, δυνάμει της υπ’ αριθ. 18773/1987 πράξεώς της. 

Η παρούσα να δημοσιευθεί στην Εφημερίδα της Κυβερνήσεως. 

Λειβαδιά, 6 Ιουνίου 1987 
Ο Πληρεξούσιος Δικηγόρος 
Α. Γ. ΠΑΠΑΝΤΩΝΙΟΪ 

(Αριθ. Διπλ. Δημ. Ταμ. Αθ. 9524780/20.7.87) 

-♦- 

(?) 

Ειδοποίηση παρακατάθεσης αποζημίωσης λόγω αναγκασικής απαλλο¬ 
τρίωσης στο Δήμο Ν. Χαλκηδόνας Αττικής. 

Σύμφωνα με τον Νόμο εγώ η Αλεξάνδρα Κράλλη συζ. Επαμεινώνα 
το γένος Ευθυμίου Ευθυμιόπουλου, παρακατέθεσα εις το Ταμείο Παρα¬ 
καταθηκών και Δανείων το ποσόν των (657.600) δρχ. για αποζημίωση 
από αναγκαστική απαλ/ση λόγω προσκύρωσης εκ ρυμοτομίας η οποία 
αποζημίωση καθορίσθηκε με την προσωρινή τιμή μονάδος που ορίσθηκε 
με την υπ’ αριθ. 796/1987 απόφαση του Μονομελούς Πρωτοδικείου 
Αθηνών δια την προσκυρωτέα εδαφική λωρίδα (ακίνητον έκταση) που 
ευρίσκεται στο Δήμο Ν. Χαλκηδόνας Ο.Τ. 89 και επί την οδό Κύπρου 
και Παλληκαρίδη, επιφάνειας (54,80) τ.μ. και για την οποία εδαφική 
λωρίδα συντάχθηκε η υπ’ αρ. 19/84 πράξη προσκύρωσης και αναλογι¬ 
σμού αποζημίωσης λόγω ρυμοτομίας της Δ/νσεως Πολεοδομίας της 
Νομαρχίας Αττικής (Δ/τος Αθηνών) που επικυρώθηκε με την 17554/ 
754/85 απόφαση του Νομάρχη Αθηνών. 

Παρακαλώ δε τους εικαζομένους ιδιοκτήτες της προσκυρωτέας εδα¬ 
φικής λωρίδας καθώς και κάθε ένα που διεκδικεί επ’ αυτού δικαιώματα 
να αναγνωρισθεί ως δικαιούχος της αποζημίωσης και να εισπράξει 
αυτή. 

Η παρακατάθεση της αποζημίωσης εγένετο με το παρακάτω γραμ¬ 
μάτιο σύστασης παρακαταθήκης υπ’ αριθ. 867948/15.7.1987 έχει 
ως παρακάτω αναφέρεται. 

Ν. Χαλκηδόνα, 20 Ιουλίου 1987 
Η παρακαταθέσασα υπόχρεος 
ΑΛΕΞΑΝΔΡΑ ΚΡΑΛΛΗ 
(Αριθ. Διπλ. Δημ. Ταμ. Αθ. 9524782/20.7.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



